CELEX: 62009CN0207
Language: el
Date: 2009-06-09 00:00:00
Title: Υπόθεση C-207/09: Προσφυγή της 9ης Ιουνίου 2009 — Επιτροπή των Ευρωπαϊκών Κοινοτήτων κατά Σλοβακικής Δημοκρατίας

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/20
            
         Προσφυγή της 9ης Ιουνίου 2009 — Επιτροπή των Ευρωπαϊκών Κοινοτήτων κατά Σλοβακικής Δημοκρατίας
   (Υπόθεση C-207/09)
   2009/C 205/35
   Γλώσσα διαδικασίας: η σλοβακική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: K. Simonsson και A. Tokár)
   
      Καθής: Σλοβακική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Σλοβακική Δημοκρατία, διεξάγοντας τις επιθεωρήσεις και εξετάσεις που προβλέπει το άρθρο 3 της οδηγίας 94/57/ΕΚ (1) χωρίς να χρησιμοποιεί εγκεκριμένους οργανισμούς κατά την έννοια των άρθρων 2 και 4 της οδηγίας αυτής, παρέβη τις υποχρεώσεις που υπέχει από το άρθρο αυτό.
            
         
               —
            
            
               να καταδικάσει τη Σλοβακική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Σλοβακική Δημοκρατία προσφεύγει στις υπηρεσίες οργανισμών οι οποίοι δεν έχουν τη μορφή εγκεκριμένων κατά την έννοια της οδηγίας 94/57/ΕΚ εταιριών κατατάξεως και, σύμφωνα με τα στοιχεία που έχει στη διάθεσή της η Επιτροπή, δεν ανακάλεσε τη χορηγηθείσα στους οργανισμούς αυτούς εξουσιοδότηση. Επίσης, εφόσον η Σλοβακική Δημοκρατία δεν θέσπισε νομοθετικές διατάξεις δυνάμενες να αποκλείσουν στο μέλλον τυχόν εξουσιοδότηση μη εγκεκριμένων εταιριών κατατάξεως, υπάρχει το ενδεχόμενο να προκύψουν και πάλι περιπτώσεις κακής εφαρμογής της οδηγίας 94/57/ΕΚ, όμοιες προς αυτές που αποτελούν το αντικείμενο της παρούσας προσφυγής.
   
      (1)  Οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (ΕΕ L 319 της 12ης Δεκεμβρίου 1994, σ. 20).